stanford-oval/wikipedia huggingface dataset:
רבנאי
ביוגרפיה

רבנאי נולד בבבל למשפחת כהנים. אחיו רבי חייא בר אבא עלה לארץ ישראל ולמד אצל רבי יוחנן ואילו הוא נותר בבבל. אח נוסף שלהם היה רב נתן כהן, עליו מסופר כי ביקש מאחיו רבי חייא שיתפלל עליו כאשר הפליג בים והלה יעץ לו: ”"מִן דְּאַתְּ קְטַר לוּלָבָךְ קְטוֹר רַגְלָיךְ"” (תרגום מילולי: משעה שאתה קושר את לולבך קשור את רגליך), כלומר שלא ימשיך להפליג לאחר חג הסוכות, שכן תפילתו בטלה מול תפילת הציבור שיירדו גשמים.
חמיו של רבנאי היה אבימי בר נאזי. בתלמוד מסופר כי אבימי הגיע לפני חתנו לדין תורה בעניין גלימה גנובה שניתנה לו בתמורה להלוואה כספית, כאשר התגלעה מחלוקת בין רבנאי לאחיו רב כהן האם 'תקנת השוק' מגינה על אבימי והוא זכאי לקבל החזר כספי על הגלימה הגנובה מבעליה המקורי. הדיון התגלגל עד שהגיע אף לפתחו של רבי אבהו, ראש ישיבת קיסריה שנמנה עם גדולי חכמי התקופה בארץ ישראל, אשר צידד בדעת רב כהן כי אבימי אינו זכאי להחזר.
התגורר בנהרדעא, נמנה עם תלמידיו של שמואל ומסר אמרות בשמו, כגון הקביעה כי גופם של הכרובים עמד בקודש הקודשים בצורה ניסית: ”כרובים בנס הן עומדים”. לימים עזב את נהרדעא ועבר לפומבדיתא, כמוהו נהג גם רב עמרם חסידא. ייתכן כי עזיבתם את נהרדעא הייתה בתקופת התקוממות בן נצר שהחריבה את העיר בשנת שנת ד'י"ט, 258-259 לספירה, ולכן ברחו מפני המהומות והתיישבו בפומבדיתא שהייתה בטוחה ורחוקה יותר. נשותיהם של רבנאי ושל רב עמרם עסקו במכירת תכלת לציצית ומפני שהמוכרות היו נשות תלמידי חכמים, סמכו החכמים עליהן כמו על בעליהן שלא תחלפנה את צבע התכלת ההלכתי ב'קלא אילן' הפסול לציצית.
מאמרותיו

רבנאי דרש מן הכתובים את המקור לכך שנוכחות עשרה גברים יהודיים נחשבת למעמד ציבורי מיוחד ובעל קדושה של 'מניין', באמצעות גזרה שווה בין הציווי "ונקדשתי בתוך בני ישראל" לבין הנאמר בחטא קורח "הבדלו מתוך העדה הרעה הזאת", שבשניהם הוזכרה המילה 'תוך', כשם שבחטא קורח הייתה זו עדה (הביטוי 'עדה' משמעותו עשרה, כפי שכונו עשרת המרגלים שחטאו בחטא המרגלים). דבריו אלו שימשו את חכמי התלמוד במבחר סוגיות העוסקות בנושא, כמו לגבי הדין שאין לומר 'דבר שבקדושה' בפני פחות מעשרה, וכן כמקור לכך שעל האדם מוטל להיהרג על קידוש השם ולא לעבור אפילו על עבירה קלה - כאשר הדבר מתרחש ב'פרהסיא' שמשמעותה מעמד של עשרה יהודים דווקא.
בתחילת מדרש בראשית רבה נקבצו דעותיהם של חכמים שונים בשאלה בזכות מה נברא העולם, ובהם דעתו של רבנאי:
אמר רב בנאי: העולם ומלואו לא נברא אלא בזכות התורה, שנאמר: "ה' בְּחָכְמָה יָסַד אָרֶץ" (משלי, ג', י"ט)
לקריאה נוספת

מרדכי דוב יודילוביץ, חיי היהודים בזמן התלמוד, עיר פומבדיתא בימי האמוראים, ירושלים, תרצ"ט.
רוברט סקלטון

רוברט די. "בוב" סקלטון (באנגלית: Robert D. "Bob" Skelton;‏ 25 ביוני 1903 – 25 ביוני 1977) היה שחיין אמריקאי, אלוף אולימפי (פריז 1924) ושיאן עולם במשחה ל-200 מטר חזה.
ביוגרפיה

סקלטון נולד בווילמט, אילינוי. הוא התאמן תחת הדרכתו של ויליאם "ביל" באכרך יחד עם ג'וני וייסמילר, נורמן רוס, סיביל באואר, אתל לאקי ואלופים אולימפיים נוספים.
ביוגרפיה > שיאן עולם

בתחרות שחייה שנערכה במילווקי, ויסקונסין ב-21 במרץ 1924 קבע סקלטון במשחה ל-200 מטר חזה שיא עולם חדש של 2:52.6 דקות, שיפור לשיא של אריך ראדמכר (2:54.4 דקות). שיא זה החזיק מעמד שבועיים ונישבר על ידי ראדמכר (2:50.4 דקות).
ביוגרפיה > אלוף אולימפי

באולימפיאדת פריז (1924) זכה סקלטון במדליית זהב, במשחה ל-200 מטר חזה בשיא אולימפי חדש של 2:56.6 דקות, לפני ג'וזף דה קומב מבלגיה (2:59.2 דקות) וחברו לנבחרת ויליאם קירשבאום (3:01.0 דקות).
סקלטון נפטר ב-25 ביוני 1977, ביום הולדתו ה-74 ביוסטון, שבטקסס.
תארים והישגים

סקלטון קבע שיא עולם אחד ו-9 שיאי ארצות הברית בשחייה.
בשנת 1988 זכה סקלטון להכלל בהיכל התהילה הבינלאומי של השחייה.
ראו גם

התפתחות שיא העולם במשחה ל-200 מטר חזה
הערות שוליים

↑  BILL BACHRACH (USA) - 1966 Honor Coach, באתר International Swimming Hall of Fame
↑  ROBERT SKELTON (USA) - 1988 Honor Pioneer Swimmer, באתר International Swimming Hall of Fame
רוקוויל

רוקוויל (באנגלית: Rockville) היא העיר השמינית בגודלה במדינת מרילנד שבארצות הברית, והשלישית בגודלה במחוז מונטגומרי (אנ') אחרי ג'רמנטאון וסילבר ספרינג. העיר נמצאת במטרופולין וושינגטון - בולטימור, ומהווה חלק ממסדרון הטכנולוגיה של כביש בין-מדינתי 270 המתאפיין בריבוי חברות היי-טק וביוטכנולוגיה. היא משמשת כבירת מחוז מונטגומרי.
היסטוריה

ההתיישבות הראשונה בעיר הייתה עוד בשנת 8000 לפני הספירה ונעשתה על ידי תושבים אינדיאנים. עד האלף הראשון לפני הספירה מרבית ההתיישבות הייתה בישובי קבע חקלאיים. בשטחי העיר נמצאו שישה אתרים פרה היסטוריים, ובהם נמצאו אתרים בני כמה אלפי שנים.
ההתיישבות המודרנית בעיר רוקוויל החלה בשנת 1717 בערך. התיעוד הראשון של ההתיישבות, אשר נעשה על ידי שיירת מתיישבים שהגיעה לאזור, משויך לשנת 1755. במאה ה-18 גם נבנו הבניינים הראשונים במקום בו נמצא היום מרכז רוקוויל.
בשנת 1776, כאשר מחוז פרדריק חולק לשלושה מחוזות, נבחרה רוקוויל לבירת המחוז החדש עקב מיקומה המרכזי, למרות שהייתה קטנה בהרבה מג'ורג'טאון, שהייתה אז העיר הגדולה במחוז.
בשנת 1803 המושבה קיבלה את שמה ("עיר הסלע") על שם נחל סלעי שזרם באזור "הנחל הסלעי" (Rock creek). מסילת הרכבת הראשונה הגיעה לרוקוויל בשנת 1873, וקישרה אותה אל וושינגטון.
אנדרטה לזכר "גיבורי מחוז מונטגומרי, מרילנד" (מצבא הדרום), ממלחמת האזרחים שהייתה מוצבת בעיר, הועברה בחשאי, וללא הודעה מוקדמת, על ידי רשויות מחוז מונטגומרי, לאתר פרטי במחוז - וייט'ס פרי. זאת לאור המחאות שהביאו להסרת אנדרטאות לזכר מנהיגי הקונפדרציה מהמרחב הציבורי ברחבי דרום ארצות הברית.
גאוגרפיה

העיר נמצאת במחוז מונטגומרי במדינת מרילנד. שטחה של העיר הוא 35.15 קילומטר רבוע כאשר 0.16 קילומטר רבוע הוא מים ושאר ה-34.99 קילומטר רבוע הוא אדמה.
האקלים באזור הוא אקלים סובטרופי לח, המתאפיין בקיץ לח וחם, ובחורף מתון, כאשר טמפרטורת המינימום השנתית נעה בין 15- לבין 18- מעלות צלזיוס.
העיר ממוקמת במרחק של כ-29 ק"מ מוושינגטון ובערך 64 ק"מ מבולטימור.
כלכלה

מרבית תושבי רוקוויל אינם עובדים בעיר, אלא באזור וושינגטון. בין החברות שמטותיהן ממוקמים ברוקוויל:
Adventist HealthCare
Human Genome Sciences
the American Kidney Fund
Choice Hotels
Emergent BioSolutions
(Westat United States Pharmacopeia (USP
Bethesda Softworks
Goodwill Industries
חינוך

ברווקויל פועלים בתי הספר הציבורים של מחוז מונטגומרי, לצד מספר בתי ספר פרטיים, ביניהם שני בתי ספר יהודיים.
בעיר נמצא הקמפוס הראשי של מכללת מונטגומרי, לצד שלוחות של אוניברסיטאות כגון אוניברסיטת מרילנד ואוניברסיטת ג'ונס הופקינס.
רוקוויל בתרבות

בשנת 1984 שחררה להקת אר.אי.אם. את השיר "don't go back to) Rockville)". השיר נכתב על ידי בסיסט הלהקה, מייק מילס, ובו הוא מבקש מבת זוגו שלא תעזוב אותו ותחזור לבית הוריה ברוקוויל.
הסופר פ. סקוט פיצג'רלד ואשתו זלדה קבורים בבית הקברות של כנסיית סנט מרי ברוקוויל.
ישראלים ברוקוויל

רבים מן הישראלים העובדים באזור המטרופולין של וושינגטון, בין אם בשגרירות ישראל בארצות הברית, במוסדות מחקר, או בחברות פרטיות, מתגוררים ברוקוויל, ויש בה קהילה ישראלית משמעותית. בעיר ישנן חנויות המתמחות במוצרים מישראל, מסעדות ישראליות, ואף שבט צופים ישראלי. שכונת רולינס פארק בעיר מכונה בפי ישראלים "הקיבוץ", מאחר שרבים מהבתים בה מושכרים לישראלים.
הערות שוליים

↑  Mikaela Lefrak, JUL 25, 2017, Montgomery County Moves Confederate Statue From Rockville To Private Land, WAMU 88.5 - American University Radio
| דגל מרילנד מדינת מרילנד |
| --- | --- | --- |
| בירת המדינה | אנאפוליס |  |
| אזורים גאוגרפיים | הרי אלגייני • הרי הבלו רידג' • המטרופולין של וושינגטון ובולטימור • מפרץ צ'ספיק • עמק קמברלנד • עמק דלאוור |  |
| היישובים הגדולים ביותר | בולטימור • פרדריק • רוקוויל • גיית'רסבורג • בואי • הייגרסטאון • אנאפוליס • קולג' פארק • סולסברי • לורל • גרינבלט • קמברלנד • וסטמינסטר • היאטסוויל • טקומה פארק • אברדין • האבר דה גרייס • קיימברידג' • ניו קרולטון • פרוסטבורג |  |
| נושאים נוספים | מחוזות • סמלים • היסטוריה • דמוגרפיה • יהדות מרילנד • ספורט |  |
| --- | --- |
בקרת זהויות :  NLI: 987007559650305171  BNE: XX5550765  BnF: cb15379618q (data)  GND: 4225769-4  LCCN: n79043371  MusicBrainz: 34b6f359-c7fb-489d-a1d2-198f8654a32e  NARA: 10046735  NKC: ge1089671  SUDOC: 229825931  VIAF: 144231904   WorldCat (עם VIAF): 144231904
קרל רהקה

| --- | --- |

רהקה, 2024
 לידה:  1 בפברואר 1975 (בן 49) טישנוב, צ'כוסלובקיה צ'כיה
 מדינה:  צ'כיה 
 השכלה:  האקדמיה הצבאית של צבא היבשה בווישקוב 
 בן או בת זוג:  Michaela Opltová 
 השתייכות:   צבא צ'כיה
 דרגה:   גנרל-מאיור
 תפקידים בשירות
 ראש המטה הכללי
 עיטורים
 אביר במסדר ההערכה של הרפובליקה של פולין (9 בדצמבר 2020) 
 
רהקה נפגש עם מקבילו הרמטכ"ל אביב כוכבי בעת ביקור בישראל, 2022
קַרֶל רֶהְקַה (בצ'כית: Karel Řehka; נולד ב-1 בפברואר 1975) הוא גנרל מאיור צ'כי המשמש כראש המטה הכללי של הכוחות המזוינים של צ'כיה מאז 1 ביולי 2022.
ביוגרפיה

רהקה למד בגימנסיה הצבאית באופבה בין השנים 1989–1993, למד מודיעין במכללת כוחות הקרקע בווישקוב (אנ') בשנים 1993–1997. כמו כן השלים קורס קצינים בן שנה באקדמיה הצבאית המלכותית בסנדהרסט. לאחר סיום לימודיו מונה למפקד קבוצה בבריגדה המיוחדת ה-6 של פרוסטיוב. בשנת 1998 נשלח לקורס ריינג'רים בארצות הברית, אותו סיים בהצלחה במרץ 1999. ביוני 1999 נשלח להשתתף במלחמת קוסובו. בשנת 2000 חזר למכללת וישקוב כקצין בכיר.
באוקטובר 2002 מונה רהקה למפקד פלוגה בכוחות המיוחדים עד יולי 2006. בשנת 2004 השתתף עם יחידתו במלחמת אפגניסטן. באוגוסט 2006 הוא נשלח כנציג צ'כיה למפקדת כוח התגובה המהירה של נאט"ו אשר מוצב בגרמניה. בתפקידו זה, הוא חזר לאפגניסטן עוד מספר פעמים. ממאי 2010 עד אוקטובר 2014 היה מפקד קבוצת הכוחות המיוחדים 601. לאחר מכן מונה לסגן מפקד הדיוויזיה הרב-לאומית צפון-מזרח. במרץ 2020 הוא מונה למנהל המשרד הלאומי לאבטחת סייבר ומידע (NÚKIB). ב-1 ביוני 2022 הודיעה שרת ההגנה יאנה צ'רנוכובה כי רהקה עתיד להפוך לראש המטה הכללי החדש של צ'כיה במקום אלש אופטה שיפרוש מתפקידו ב-15 ביוני. רהקה נכנס לתפקיד ב-1 ביולי.
רנו נרוואסטלה

| --- | --- |

רנו נרוואסטלה, דגם ABM 4
 מאפיינים כלליים
 יצרן:  רנו
 שנות ייצור:  1929–1937
 הרכבה:  צרפת צרפת
 מודל קודם:  רנו ריינאסטלה
 מודל אחריו:  Renault Suprastella
 פלטפורמה:  מנוע קדמי
 אורך:  4,800 - 5,450 מ"מ
 רוחב:  1,740 - 1,850 מ"מ
 משקל:  1,500 ק"ג  (ריק)
 בסיס גלגלים:  3,347 - 3,621 מ"מ
 מפרט טכני
 מנוע:  8 צילינדרים, בטור, 4,241 סמ"ק המפיק 100 כ"ס, 4,825 סמ"ק, 5,447 סמ"ק המפיק 110 כ"ס
 הילוכים:  תמסורת ידנית - 3 מהירויות
 מהירות מרבית:  125 קמ"ש (מנוע 4,241 סמ"ק), 145 קמ"ש (מנוע 5,447 סמ"ק)
רנו נרוואסטלה (בצרפתית: Renault Nervastella) היא מכונית סלון מתוצרת יצרנית הרכב הצרפתית רנו אשר יוצרה בין השנים 1929–1937.
בנוסף לדגם הסלון, הדגם יוצר בתצורות: לימוזינה וקופה. וקבריולה
דגם הלימוזינה אף הועמד לרשות נשיא צרפת.
סך הכול יוצרו מהדגם 3,544 יחידות.
דגמים

Type TG (1929–1930)
Type TG 1 (1930–1931)
Type TG 2 (1931–1932)
Type TG 3 (1932–1933)
Type TG 4 (1933–1934)
Type ZD 2 (1933–1934)
Type ZD 4 (1934–1935)
Type ACS 1 (1935)
Type ACS 2 (1935–1936)
Type ABM 4 (1935)
Type ABM 6 (1936)
גלריה

רנו נרוואסטלה דגם TG 3
רנו נרוואסטלה דגם TG 1, קבריולה, שנת 1931
רנו נרוואסטלה דגם TG 2
מנוע רנו נרוואסטלה דגם TG 2
רנו נרוואסטלה דגם TG 1, קבריולה, שנת 1931
רנו נרוואסטלה דגם TG 2
הערות שוליים

↑  רנו נרוואסטלה Renault Nervastella Limousine, 1930 MY
↑  רנו נרוואסטלה קופה Renault Nervastella Coupé, 1930 MY
↑  רנו נרוואסטלה ספורט אתר wheelsage
ערך זה הוא קצרמרבנושא כלי רכב. אתם מוזמנים לתרום לוויקיפדיה ו.
רומן זר

| --- | --- |

כרזת הסרט
 בימוי:  בילי ויילדר 
 הופק בידי:  צ'ארלס בראקט 
 תסריט:  בילי ויילדר   צ'ארלס בראקט   ריצ'רד לי. ברין   רוברט הררי
 עריכה:  דואן האריסון 
 שחקנים ראשיים:  ג'ון לונד   מרלן דיטריך   ג'ין ארתור
 מוזיקה:  פרידריך הולנדר 
 צילום:  צ'ארלס לאנג 
 מדינה:  ארצות הברית 
 חברת הפקה:  פרמאונט 
 חברה מפיצה:  פרמאונט 
 הקרנת בכורה:  30 ביוני 1948
 משך הקרנה:  116 דק' 
 שפת הסרט:  אנגלית   גרמנית
 סוגה:  קומדיה רומנטית 
 תקציב:  1.5 מיליון דולר
 הכנסות:  1.2 מיליון דולר (רק ארצות הברית)
 פרסים:  שתי מועמדויות לפרס אוסקר
 דף הסרט ב־IMDb
 
רומן זר (באנגלית A Foreign Affair) הוא סרט קולנוע אמריקאי מסוגת קומדיה רומנטית בבימויו של בילי ויילדר. בסרט משחקים ג'ון לונד, מרלן דיטריך וג'ין ארתור. הסרט מגולל את סיפורם של חברי בית הנבחרים של ארצות הברית הבאים לחקור את חייליהם בגרמניה שלאחר מלחמת העולם השנייה. למרות אי ההצלחה של הסרט בקופות הוא היה מועמד לשני פרסי אוסקר.
עלילה

בשנת 1947 חברי הקונגרס של ארצות הברית מגיעים לביקור חיילים בברלין לאחר מלחמת העולם השנייה. ביניהם נמצאת נציגת מדינת איווה, פיבי פורסט (ג'ין ארתור), המגלה אודות זמרת קברטים בשם אריקה פון שלוטאוה (מרלן דיטריך) שבעברה הייתה פילגשם של הרמן גרינג ויוזף גבלס. פיבי מגלה שהיא מוגנת על ידי קצין אמריקאי בכיר. היא מבקשת את עזרתו של קפטן ג'ון פרינג' (ג'ון לונד) שלמעשה הוא אותו קצין המגן על אריקה.
במהלך הסרט ג'ון מתוודה בפניה על אהבתו כלפיה כדי שהיא תפסיק את החקירה נגד אריקה. לבסוף אריקה נעצרת, וג'ון ופיבי מתאחדים.
צוות שחקנים

ג'ין ארתור - פיבי פורסט
מרלן דיטריך - אריקה פון שלוטאוה
ג'ון לונד - קפטן ג'ון פרינג'
מילארד מיטצ'ל - קולונל רופוס פלאמר
פיטר פון זרנק - האנס אוטו ברינגל
סטנלי פראגר - מייק
ויליאם מרפי - ג'ו
הפקה

בעת שירותו של בילי ויילדר בצבא ארצות הברית בגרמניה בזמן מלחמת העולם השנייה הובטח לו סיוע ממשלתי בהפקת סרט על הצבא באזורי הכיבוש בגרמניה. ויילדר התקשה למצוא אזור בנוי לצילומי הסרט.
בחירתו הראשונה של ויילדר לגילום דמותה של אריקה הייתה מרלן דיטריך, אך הוא חשש שהיא לא תיעתר לבקשתו כיוון שהדמות מזוהה עם הנאצים. פדריך הולנדר אף כתב לה שלושה שירים לסרט; "Black Market", ‏"Illusions", ‏ ו-"The Ruins of Berlin". בעת מבחן בד שויילדר עשה לג'ון האבוק בנוכחות מרלן דיטריך בפריז, דיטריך מתחה ביקורת על משחקה וסגנונה של האבוק. לבסוף ויילדר שכנע את דיטריך לקחת את התפקיד בטענה שרק היא מתאימה לתפקיד.
לאחר מכן ויילדר שכנע את ג'ין ארתור לגלם את דמותה של פיבי. במהלך צילומי הסרט ארתור ודיטריך הסתכסכו. ארתור אף תבעה מויילדר לשנות את היחס המועדף שלו כלפי דיטריך. אולפן ההפקה "סרטי פרמאונט" ליהק את ג'ון לונד לתפקיד הראשי.
פרסים ומועמדויות

צ'אלס לאנג היה מועמד לפרס אוסקר לצילום הטוב ביותר, אך הוא הפסיד לוויליאם דניאלס מהסרט "The Naked City". בילי ויילדר, צ'ארלס בראקט וריצ'רד לי. ברין היו מועמדים לפרס אוסקר לתסריט המעובד הטוב ביותר, אך הם הפסידו לג'ון יוסטון מהסרט "האוצר מסיירה מדרה". בנוסף הם היו מועמדים לפרס איגוד התסריטאים האמריקאי, אך הם הפסידו לפרנק פאטרוס ולמילאן ברנד מהסרט "מאורת הצפעונים".
רז גור אריה

| --- | --- |

גור אריה בטקס הפרישה שלו מחיל האוויר, 2004
 לידה:  1956 (בן 68 בערך) 
 מדינה:  ישראל 
 מספר צאצאים:  2 
 השתייכות:   צבא הגנה לישראל
 דרגה:   תת-אלוף
 תפקידים בשירות
 מפקד פלוגה בסיירת מטכ"ל  מפקד טייסת 119   מפקד בסיס נבטים   מפקד בית הספר לטיסה   מפקד היחידה לשיתוף פעולה  ראש להק כוח האדם
 פעולות ומבצעים
 מבצע יונתן  האינתיפאדה הראשונה     המערכה ברצועת הביטחון   האינתיפאדה השנייה
 תפקידים אזרחיים
 מנכ"ל ישראייר, מנכ"ל קריאף אלבטרוס
 
רז גור אריה (נולד ב-1956) הוא קצין צה"ל במילואים בדרגת תת-אלוף, כיהן כראש להק כוח האדם בחיל האוויר.
חייו

גור אריה גדל בקיבוץ עין חרוד איחוד. שירת כלוחם בסיירת מטכ"ל ולחם במבצע אנטבה. עבר קורס קציני חי"ר בבה"ד 1 ושירת כמפקד צוות בתקופה בה פיקד נחמיה תמרי על היחידה, וכמפקד פלגה בדרגת סרן.
לאחר שחרורו החליט לחזור לשירות צבאי, התנדב לקורס טיס אותו סיים בהצלחה. עם הקמת טייסת העמק מחדש כטייסת מטוסי F-16, שירת בה כטייס קרב. בהמשך שירת כסמ"ט א' בטייסת 107, כמפקד טייסת 119 בשנים 1992 עד 1995, מפקד כנף 28 (נבטים) בשנים 1995 עד 1997, מפקד בית הספר לטיסה בשנים 1997 עד 2000,  ומפקד היחידה לשיתוף פעולה. ב-2002 מונה לראש להק כוח האדם במטה חיל האוויר וכיהן בתפקיד עד 2004. במילואים המשיך לשרת כטייס F-16C/D "ברק".
לאחר שחרורו כיהן כמנהל מסוף המטענים במעבר גבול ישראל-ירדן, כמנכ"ל חברת גלובוס אריזות ומשלוחים בינלאומיים, ב-2011 מונה למנכ"ל ישראייר וב-2012 מונה למנכ"ל קריאף אלבטרוס.
גור אריה נשוי ואב לשניים, בעל תואר ראשון במדע המדינה מאוניברסיטת חיפה ותואר שני במנהל עסקים מאוניברסיטת תל אביב (2003).
הערות שוליים

↑  איתי איתמר, ‏שוב מקבלים כנפיים, באתר חיל האוויר הישראלי
↑  נועם קרן, ‏כולם היו בניו, באתר חיל האוויר הישראלי
↑  גל פרל פינקל, ‏מסרים לוחמניים נשמעים טוב, אבל שר אינו מפקד פלוגת קומנדו, באתר דבר העובדים בארץ ישראל, 10 ביולי 2018.
↑  שורה של חילופי תפקידים בצמרת חיל-האוויר, באתר חיל האוויר הישראלי
↑  זוהר בלומנקרנץ, גור-אריה מחליף את גרין בישראייר, באתר הארץ, 25 בינואר 2011
↑  רז גור-אריה יתמנה כמנכ"ל חברת קריאף אלבטרוס
רנו מגאן אי-טק

| --- | --- |

 מאפיינים כלליים
 יצרן:  רנו
 שנות ייצור:  2021–הווה
 סיווג:  מכונית שטח/פנאי חשמלית
 מרכב:  קרוסאובר בעלת חמש דלתות
 פלטפורמה:  רנו CMF-EV
 אורך:  4,210 מ"מ
 רוחב:  1,800 מ"מ
 גובה:  1,505 מ"מ
 משקל:  1,650 ק"ג
 בסיס גלגלים:  2,700 מ"מ
 מפרט טכני
 מנוע:  מנוע חשמלי המספק 215 כ"ס ומומנט מרבי 30.6 קג"מ
 סוללה:  סוללת ליתיום-יון בקיבולת 60 קוט"ש
 טווח נסיעה:  450 ק"מ (או 470 ק"מ)
 קשר:  ניסאן אריה
רנו מגאן אי-טק (בצרפתית: Renault Mégane E-Tech) היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי רנו משנת 2021. היא נחשפה ב-4 בספטמבר 2021 והוצגה בתערוכת הרכב הבינלאומית של גרמניה במינכן ב-6 בספטמבר 2021. שמה מתבסס על דגם המגאן של רנו.
במבחן הבטיחות שערך היורו NCAP קיבלה המגאן אי-טק מקסימום של חמישה כוכבי בטיחות.
עיצוב

העיצוב החיצוני נותר זהה למכונית הקונספט המקדימה שהוצגה ב-2020. העיצוב החיצוני הוא רגיל ביחס לשאר רכבי רנו, אך פנים המכונית מציג עיצוב שלא נראה בשאר רכבי רנו עד לחשיפת דגם זה, וזאת בנוסף להכללתן של טכנולוגיות חדשות. כמו כן, ישנו לוח מחוונים דיגיטלי בקוטר 10.25 אינץ' ומסך מגע אנוכי המציג את המולטימדיה המשופרת של המכונית.
מפרט טכני

דגם זה כולל מנוע חשמלי, המספק 215 כ"ס ומומנט מרבי של 30.6 קג"מ, סוללת ליתיום-יון בקיבולת 60 קוט"ש המאפשרת טווח נסיעה חשמלי מרבי של 470 ק"מ. שאר הפרטים, כמו גם יחידות הנעה נוספות, יחשפו בתערוכת הרכב הקרובה.
גלריה

מבט אחורי
הערות שוליים

↑  Cartube, חשיפה ראשונה: רנו מגאן E-TECH החשמלי, באתר Cartube, ‏4 בספטמבר 2021
↑  2022 Renault Megane E-Tech Electric Revealed As All-New Electric SUV, Motor1.com (באנגלית)
↑  cartube, מבחני ריסוק 2022: פולקסווגן פולו, מגאן E-TECH, ב.מ.וו סדרה 2 קופה ועוד, באתר cartube
↑  cartube, 2022 רנו מגאן E-TECH החשמלית נחשפת רשמית עם טווח של 470 קילומטר - cartube, באתר www.cartube.co.il
ריחוף (שיט)

גלשן רוח הנמצא במצב "ריחוף"
ריחוף (באנגלית planing) היא צורת תנועה של כלי שיט במים, שבה חרטומו מתרומם ומרחף מעל פני המים בניגוד לשיטת השיט המקובלת, בה חלקו התחתון של החרטום מפלח את המים - שיט הדחק. המושג מתייחס הן למפרשיות הן לכלי שיט ממונעים. הריחוף מאפשר הגדלה משמעותית של מהירות כלי השיט בהשוואה למהירות כלי שיט דוחק.
כלי שיט דוחק מייצר לפני חרטומו גל הנובע מדחיקת המים (גל חרטום). על מנת להגיע לריחוף, יש לשנות את איזון כלי השיט כך שהחרטום יתרומם ובעזרת הרוח או המנוע להוסיף את מעט המהירות הנדרשת על מנת שהחרטום יטפס על גל החרטום. במצב זה יורדת משמעותית התנגדות המים לתנועת כלי השיט, ומהירותו עולה בשיעור ניכר.
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
רוברט פאריש

| --- | --- |

פאריש בשנת 2005
 לידה:  30 באוגוסט 1953 (בן 71) שריבפורט שבלואיזיאנה, ארצות הברית
 עמדה:  סנטר
 גובה:  2.13 מטר
 מספר:  00
 מכללה:  מכללת סנטנרי
 דראפט:  בחירה שמינית, 1976 גולדן סטייט ווריורס
 היכל התהילה:  נבחר ככדורסלן בשנת 2003
 קבוצות כשחקן
 1976–1980 1980–1994 1994–1996 1996–1997:  גולדן סטייט ווריורס בוסטון סלטיקס שארלוט הורנטס שיקגו בולס
 הישגים כשחקן
 4 אליפויות NBA‏ (1981, 1984, 1986, 1997) 9 בחירות למשחק האולסטאר (1981–1987, 1990, 1991) בחירה לחמישיית העונה השנייה (1982) בחירה לחמישיית העונה השלישית (1989) אחד מ-50 השחקנים הגדולים בתולדות ה-NBA
רוברט לי פאריש (אנגלית: Robert Lee Parish, נולד ב-30 באוגוסט 1953 בלואיזיאנה שבארצות הברית) הוא כדורסלן עבר אמריקאי ששיחק בעמדת הסנטר בליגת ה-NBA. פאריש מחזיק בשיא NBA למספר המשחקים הרב ביותר (1,611) ושני רק לוינס קרטר במספר העונות כשחקן פעיל ב NBA (21 לעומת 22 של קרטר).
קריירת משחק

רוברט פאריש שיחק בזמן לימודיו העל-תיכוניים במסגרת מכללת סנטנרי. הוא החל את הקריירה המקצועית שלו בקבוצת גולדן סטייט ווריורס בשנת 1976, ובשנת 1980 עבר לבוסטון סלטיקס. הוא שיחק 12 עונות רצופות לצד קווין מקהייל ולארי בירד, שיחד היוו את מה שנחשב עד היום לקו-הקדמי הטוב בתולדות הכדורסל. יחד זכו בשלוש אליפויות.
לאחר פרישת שני חבריו, שיחק פאריש בשארלוט הורנטס ובשיקגו בולס, איתה זכה באליפות נוספת ב-1997 כשחקן ספסל. לאחר עונה זאת פרש מכדורסל.
פאריש זכה לכינוי "הצ'יף", על שמה של דמות סטואית בסרט זוכה פרס האוסקר "קן הקוקייה". הוא נבחר תשע פעמים להשתתף במשחק האולסטאר.
ב-1996, לרגל ציון 50 שנה להקמת הליגה, נבחר פאריש לאחד מ-50 השחקנים הגדולים בתולדות ה-NBA.
סטטיסטיקות הקריירה

| --- | --- |
: = זכה באליפות ה-NBA בעונה זו
מודגש: = שיא קריירה
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1976/1977 | גולדן סטייט | 77 | 1 | 18.0 | 0.503 | – | 0.708 | 7.1 | 1.0 | 0.7 | 1.2 | 9.1 |
| 1977/1978 | גולדן סטייט | 82 | 37 | 24.0 | 0.472 | – | 0.625 | 8.3 | 1.2 | 1.0 | 1.5 | 12.5 |
| 1978/1979 | גולדן סטייט | 76 | 75 | 31.7 | 0.499 | – | 0.698 | 12.1 | 1.5 | 1.3 | 2.9 | 17.2 |
| 1979/1980 | גולדן סטייט | 72 | 69 | 29.4 | 0.507 | 0.000 | 0.715 | 10.9 | 1.7 | 0.8 | 1.6 | 17.0 |
| 1980/1981 | בוסטון | 82 | 78 | 28.0 | 0.545 | 0.000 | 0.710 | 9.5 | 1.8 | 1.0 | 2.6 | 18.9 |
| 1981/1982 | בוסטון | 80 | 78 | 31.7 | 0.542 | 0.000 | 0.710 | 10.8 | 1.8 | 0.8 | 2.4 | 19.9 |
| 1982/1983 | בוסטון | 78 | 76 | 31.5 | 0.550 | 0.000 | 0.698 | 10.6 | 1.8 | 1.0 | 1.9 | 19.3 |
| 1983/1984 | בוסטון | 80 | 79 | 35.8 | 0.546 | 0.000 | 0.745 | 10.7 | 1.7 | 0.7 | 1.5 | 19.0 |
| 1984/1985 | בוסטון | 79 | 78 | 36.1 | 0.542 | 0.000 | 0.743 | 10.6 | 1.6 | 0.7 | 1.3 | 17.6 |
| 1985/1986 | בוסטון | 81 | 80 | 31.7 | 0.549 | 0.000 | 0.731 | 9.5 | 1.8 | 0.8 | 1.4 | 16.1 |
| 1986/1987 | בוסטון | 80 | 80 | 37.4 | 0.556 | 0.000 | 0.735 | 10.6 | 2.2 | 0.8 | 1.8 | 17.5 |
| 1987/1988 | בוסטון | 74 | 73 | 31.2 | 0.589 | 0.000 | 0.734 | 8.5 | 1.6 | 0.7 | 1.1 | 14.3 |
| 1988/1989 | בוסטון | 80 | 80 | 35.5 | 0.570 | 0.000 | 0.719 | 12.5 | 2.2 | 1.0 | 1.5 | 18.6 |
| 1989/1990 | בוסטון | 79 | 78 | 30.3 | 0.580 | 0.000 | 0.747 | 10.1 | 1.3 | 0.5 | 0.9 | 15.7 |
| 1990/1991 | בוסטון | 81 | 81 | 30.1 | 0.598 | 0.000 | 0.767 | 10.6 | 0.8 | 0.8 | 1.3 | 14.9 |
| 1991/1992 | בוסטון | 79 | 79 | 28.9 | 0.535 | 0.000 | 0.772 | 8.9 | 0.9 | 0.9 | 1.2 | 14.1 |
| 1992/1993 | בוסטון | 79 | 79 | 27.2 | 0.535 | 0.000 | 0.689 | 9.4 | 0.8 | 0.7 | 1.4 | 12.6 |
| 1993/1994 | בוסטון | 74 | 74 | 26.9 | 0.491 | 0.000 | 0.740 | 7.3 | 1.1 | 0.6 | 1.3 | 11.7 |
| 1994/1995 | שארלוט | 81 | 4 | 16.7 | 0.427 | 0.000 | 0.703 | 4.3 | 0.5 | 0.3 | 0.4 | 4.8 |
| 1995/1996 | שארלוט | 74 | 34 | 14.7 | 0.498 | 0.000 | 0.704 | 4.1 | 0.4 | 0.3 | 0.7 | 3.9 |
| 1996/1997 | שיקגו | 43 | 3 | 9.4 | 0.490 | 0.000 | 0.677 | 2.1 | 0.5 | 0.1 | 0.4 | 3.7 |
| קריירה |  | 1,611 | 1,320 | 28ץ4 | 0.537 | 0.000 | 0.721 | 9.1 | 1.4 | 0.8 | 1.5 | 14.5 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1976/1977 | גולדן סטייט | 10 | 0 | 23.9 | 0.481 | – | 0.654 | 10.3 | 1.1 | 0.7 | 1.1 | 12.1 |
| 1980/1981 | בוסטון | 17 | 17 | 28.9 | 0.493 | 0.000 | 0.672 | 8.6 | 1.1 | 1.2 | 2.3 | 15.0 |
| 1981/1982 | בוסטון | 12 | 12 | 35.5 | 0.488 | 0.000 | 0.680 | 11.3 | 1.5 | 0.4 | 4.0 | 21.3 |
| 1982/1983 | בוסטון | 7 | 7 | 35.6 | 0.483 | 0.000 | 0.850 | 10.6 | 1.3 | 0.7 | 1.3 | 14.7 |
| 1983/1984 | בוסטון | 23 | 23 | 37.8 | 0.478 | 0.000 | 0.646 | 10.8 | 1.2 | 1.0 | 1.8 | 14.9 |
| 1984/1985 | בוסטון | 21 | 21 | 38.2 | 0.493 | 0.000 | 0.784 | 10.4 | 1.5 | 1.0 | 1.6 | 17.1 |
| 1985/1986 | בוסטון | 18 | 18 | 32.8 | 0.471 | 0.000 | 0.652 | 8.8 | 1.4 | 0.5 | 1.7 | 15.0 |
| 1986/1987 | בוסטון | 21 | 21 | 35.0 | 0.567 | 0.000 | 0.767 | 9.4 | 1.3 | 0.9 | 1.7 | 18.0 |
| 1987/1988 | בוסטון | 17 | 17 | 36.8 | 0.532 | 0.000 | 0.820 | 9.9 | 1.2 | 0.6 | 1.1 | 14.7 |
| 1988/1989 | בוסטון | 3 | 3 | 37.3 | 0.455 | 0.000 | 0.778 | 8.7 | 2.0 | 1.3 | 0.7 | 15.7 |
| 1989/1990 | בוסטון | 5 | 5 | 34.0 | 0.574 | 0.000 | 0.944 | 10.0 | 2.6 | 1.0 | 1.4 | 15.8 |
| 1990/1991 | בוסטון | 10 | 10 | 29.6 | 0.598 | 0.000 | 0.689 | 9.2 | 0.6 | 0.8 | 0.7 | 15.8 |
| 1991/1992 | בוסטון | 10 | 10 | 33.5 | 0.495 | 0.000 | 0.714 | 9.7 | 1.4 | 0.7 | 1.5 | 12.0 |
| 1992/1993 | בוסטון | 4 | 4 | 36.5 | 0.544 | 0.000 | 0.857 | 9.5 | 1.3 | 0.2 | 1.5 | 17.0 |
| 1994/1995 | שארלוט | 4 | 0 | 17.8 | 0.545 | 0.000 | 0.400 | 2.3 | 0.3 | 0.0 | 0.8 | 3.5 |
| 1996/1997 | שיקגו | 2 | 0 | 9.0 | 0.143 | 0.000 | 0.000 | 2.0 | 0.0 | 0.0 | 1.5 | 1.0 |
| קריירה |  | 184 | 168 | 33.6 | 0.506 | 0.000 | 0.722 | 9.6 | 1.3 | 0.8 | 1.7 | 15.3 |
רז'יונל

רז'יונל (מצרפתית Régional Compagnie Aérienne Européenne) הייתה חברת תעופה אזורית צרפתית בבעלות חברת התעופה אייר פראנס.
החברה נוסדה בשנת 2001 כתוצאה מאיחוד של שלוש חברות אזוריות לחברה אחת.
בינואר 2007 התרסקה טיסה 7775 של החברה מיד לאחר המראתה מנמל התעופה בעיר פאו.
בשנת 2010, התבסס צי המטוסים של רז'יונל אך ורק על כלי טיס מתוצרת חברת אמבראר הברזילאית, ובכללם מטוסים מסדרת אמבראר E-Jets החסכוניים בדלק.
החברה חדלה להתקיים בשנת 2013, עת אוחדה עם שתי חברות נוספות לחברת תעופה אזורית חדשה של אייר פראנס, בשם הופ!.
צי המטוסים (נובמבר 2012)

| 0 | 1 | 2 | 3 |
| --- | --- | --- | --- |
| דגם | מספר מטוסים | תכולת מושבים (קונפיגורציה) | הערות |
| אמבראר ERJ 135 | 4 | 37 |  |
| אמבראר ERJ 145 | 18 | 50 |  |
| אמבראר E-170 | 16 | 76 |  |
| אמבראר E-190 | 10 | 100 |  |